**Uttakskriterier U16, U18, U21 og U23 sprint sesongen 2025**

**Hovedtrekk og retningslinjer:**

Hovedmålet for sesongen 2025 er å utvikle og kvalifisere utøvere til deltakelse i internasjonale mesterskap som Europeisk Mesterskap for U18/U23 og Nordisk Mesterskap. Videre vil det være mulig å kvalifisere seg til U18/23 VM gjennom gode prestasjoner. Distansene som vil bli prioritert i uttaksløp nasjonalt, er derfor hovedsakelig de som er i det internasjonale EM programmet, og der NPF mener vi har utøvere som har best muligheter for å klare kravene.

Et hovedprinsipp er at utøverne må stille på de distanser og i de båttyper de ønsker å kvalifisere seg til i de internasjonale konkurransene. I noen løp kan det være hensiktsmessig for juniorer å padle mot seniorer for å lettere kunne tydeliggjøre nivået. Dette avklares på forhånd.

Der vil alltid være rom for å kunne utøve faglig skjønn i uttak, spesielt i lagbåtuttak, men NPF vil understreke at de retningslinjer for uttak som har blitt fulgt tidligere også skal være retningsgivende for 2025 sesongen. Det vil si at utøvere som skal representere Norge på EM, skal vise A-finale nivå på de aktuelle distanser og båttyper. Nærmere detaljer rundt krav til de ulike mesterskapene kommer nedenfor.

For de fleste av landets beste U16/U18/U21 vil det være Nordisk Mesterskap i Sverige som naturlig vil være sesongens mål. Her vil det være krav om reelle medaljemuligheter som vil være styrende for et laguttak.

Det vil bli lagt opp til samlinger rundt alle mesterskapene.

**Øvelser i U18/U23 EM programmet:**

|  |  |
| --- | --- |
| **Menn** | **Damer** |
| K1 200m | K1 200m |
| K1 500m | K1 500m |
| K2 500m | K2 500m |
| K4 500m | K4 500m |
| K1 1000m | K1 1000m |
| K2 1000m |  |

**Øvelser i U18/U23 VM programmet:**

|  |  |
| --- | --- |
| **Menn** | **Damer** |
|  | K1 200m |
| K1 500m | K1 500m |
| K2 500m | K2 500m |
| K4 500m | K4 500m |
| K1 1000m | K1 1000m |
| K2 1000m |  |
| K2 500m MIX | |
| K1 5000m MIX-stafett | |

\*Det tas forbehold om distanser i EM og VM, da det enda ikke er avklart hvilke som blir kjørt

**Sesongens konkurranser og aktuelle uttaksstevner:**

1. **Norges Cup 1 i Tysvær 3-4 mai:**

Dette blir en viktig konkurranse. Av resultatene i Tysvær vil man kunne se hvem som er aktuelle kandidater for EM og Nordisk. Utøverne må stille på de øvelsene de ønsker å bli tatt ut til i de internasjonale konkurransene. Lagbåtkombinasjoner vil bli satt opp av ledelsen, men utøverne kan komme med ønsker om kombinasjoner. Her vil det bli kjørt alle K1 sprint distanser, samt K2 1000(H18) og K4 500m for både herrene og damene, og K2 1000m for herrene.

1. **Norges cup 2. Kristiansand 31.05-1.06**

Dette blir også en viktig konkurranse, og siste nasjonale uttaksstevne før EM. Av resultatene i Kristiansand vil man tydeligere kunne se hvem som er aktuelle kandidater for EM og Nordisk. Utøverne må stille på de øvelsene de ønsker å bli tatt ut til i de internasjonale konkurransene. Lagbåtkombinasjoner vil bli satt opp av ledelsen, men utøverne kan komme med ønsker om kombinasjoner. Her vil det bli kjørt alle K1 sprint distanser, samt K2 og K4 500m for både herrene og damene. NC2 i Kristiansand er siste stevne med mulighet for å kvalifisere til EM.

1. **Eventuelle lagbåt-testløp**

Ved tvil om uttak i lagbåt til EM etter NC1 og NC2 kan det bli arrangert ekstra testløp i lagbåt.

1. **Norges Cup 3 i Laksevåg 21-22 juni:**

Dette stevnet er siste mulighet for å kvalifisere til Nordisk.

På Gravdalsvannet har man ikke mulighet for å kvalifisere seg på 1000 meter, så her vil 200m og 500m være de aktuelle distanser.

1. **U18/U23 EM Pitesti, Romania 3-6 juli.**

**Uttakskriterier:**

* Vurderes til A-finale nivå.
* U18 Utøverne må kunne stille på samling 10-15.Juni
* U23 Utøverne må kunne stille på samling TBA
* Ha gjennomført Ren Utøver siden 1. januar 2024 og levert registreringsskjema med kostholdsprodukter og medisiner til uttaksansvarlige senest 1 uke etter uttaksdato.

**Uttaksstevner:** NC1 og NC2. Det kan bli aktuelt med testløp i etterkant av NC2, for de utøverne som viser at de er i nærheten av EM nivå eller hvis det er i tvil hvem som bør bli tatt ut, hvis u18/u23 ledelsen mener det er nødvendig og hensiktsmessig – og hvis det praktisk lar seg gjennomføre.

Uttaket kommer senest 2. juni.

1. **U18/U23 VM Montemor-O-Vehlo, Portugal 23-27 juli**

**Uttakskriterier:**

* Vurderes til A-finalenivå.
* Ha gjennomført Ren Utøver siden 1. januar 2022 og levert registreringsskjema med kostholdsprodukter og medisiner til uttaksansvarlige senest 1 uke etter uttaksdato.

**Uttaksstevner:** U18/U23 EM.

Uttaket kommer senest 10.juli

1. **Nordisk Mesterskap 8-10 august i Jonkøping, Sverige**

**Uttakskriterier:**

* Reelle medaljemuligheter i den båttypen man ønsker å kvalifisere i.
* U16 utøvere må kunne stille på samling 14-18.Juli
* U18 utøvere må kunne stille på samling 14-18.Juli
* U21 utøvere må kunne stille på samling 31.07-03.08, Tysvær
* Ha gjennomført Ren Utøver siden 1. januar 2022 og levert registreringsskjema med kostholdsprodukter og medisiner til uttaksansvarlige senest 1 uke etter uttaksdato.

**Uttaksstevner:** NC1, NC2 og NC3

Uttaket kommer senest 22. Juni. (Siste stevnedag NC3)

**Tider som verktøy for uttakskriterier:**

Erfaringer fra tidligere har vist at tidene fra tidligere EM/VM er et godt verktøy for å vite hvilke muligheter utøverne hadde for å nå en finale i EM og VM. Men det er viktig å forstå hvordan tidskravene skal leses og tolkes. La oss derfor presisere følgende:

I 2025 vil det være Tysvær på NC1 og Kristiansand på NC2, vi har muligheten til å konkurrere på en standardisert bane over to dager med alle distanser som utgangspunkt. Det kan likevel være at det må anvendes faglig skjønn eller gjennomføre ekstra testløp, i tilfelle det vi observerer på disse stevnene ikke er nok for å kunne ta en avgjørelse forankret i rene stevneresultat.

Nedenfor er en tabell over historiske veiledende tider for å ha reelle finalemuligheter i EM, under gode forhold. Kravene til VM er noe høyere enn til EM.

Tidstabellen er ikke absolutte tider for å bli tatt ut, men et verktøy for trenere, samt utøvere.

|  |  |  |  |
| --- | --- | --- | --- |
| A-finale nivå | K1 | K2 | K4 |
| U18 Herrer 200m | 37,3 (38,3) |  |  |
| U18 Herrer 500m | 1.44,71.44,6) | 1.35,1(1.33,9) | 1.26,7.24,6) |
| U18 Herrer 1000m | 3.4339,2) | 3.27,23.23,6) |  |
| U18 Damer 200m | 43,641,8) |  |  |
| U18 Damer 500m | 1.59.59,2) | 1.50,71.47,3) | 1.43,7.39,1) |
| U18 Damer 1000m | 4.14,23,9) |  |  |
| U23 Herrer 200m | 36,3 |  |  |
| U23 Herrer 500m | 1.41,51.42,4) | 1.32,7(1.31,1) | 1.24,5 (1.21,1) |
| U23 Herrer 1000m | 3.37,63.33,4) | 3.20,83.17,2) |  |
| U23 Damer 200m | 42,6(41,2) |  |  |
| U23 Damer 500m | 1.55,81.55,4) | 1.48,31.45,7) | 1.43,1.36,2) |
| U23 Damer 1000m | 4.11,9 (4.03,1) |  |  |

**Generelt**:

* Hovedansvar for uttak er ledere på det spesifikke landslaget, men endelig avgjørelse på lag som innstilles gjøres i felleskap av lederne på tvers av alle aldersbestemte landslag.
* Deltagere må stille på de distanser utøveren ønsker å bli tatt ut i. Dette gjelder også lagbåt.
* De aktive som aspirerer til å bli uttatt, forventes å delta på alle uttakingsstevner og testløp som settes opp, om ikke annet er avtalt.
* Som grunnregel gjelder at muligheten til å bli uttatt til landslaget er størst hvis man kjører alle uttaksstevner og distanser. Det vil også være negativt med hensyn til et uttak at en utøver bryter eller gir opp et uttakssløp.
* Ved uttaket til lagbåter blir det lagt vekt på utøverens lagbåtegenskaper, og man vil ta ut den kombinasjonen som man mener utgjør den beste lagbåten, ikke nødvendigvis en kombinasjon av de beste K1-padlerne.
* Lagbåtkombinasjoner vil bli satt opp av ledelsen, men utøverne kan komme med ønsker om kombinasjoner. Både observasjoner fra nasjonale konkurranser, samt erfaringer fra treningsøkter, danner grunnlag for en lagbåt kombinasjon.
* Ved behov kan det bli arrangert testløp. Ved et slikt tilfelle kan den oppsatte datoen for uttak forskyves noe frem i tid.
* Klager skal sendes skriftlig fra klubben og sendes TKF. Klager direkte fra utøver eller foresatte behandles ikke.
* Ved eventuelle skader og sykdommer ønsker landslagssjefen informasjon om dette. Avgjørelse for hva som er beste løsning for utøver og laget blir tatt i samarbeid med utøver, ledelse og medisinsk apparat. Utøvere kan ved spesielle situasjoner likevel bli tatt ut til representasjon dersom landslagssjefen er trygg på at utøveren vil øke nivået i laget.
* Det forventes at U16 utøverne som ønsker å kvalifisere til Nordisk Mesterskap stiller på samtlige distanser ved Norges-Cup-stevnene.

Uttaksansvarlige for U16 er: Bernhard Eide og Marita Lindtner

Uttaksansvarlige for U18 er: Kristoffer Mjelstad og Marianne Fjeldheim

Uttaksansvarlige for U21 er: Nils Olav Fjeldheim og Oliver Karlsen

Uttaksansvarlig for U23 er: Octavian Ispas

Endelig uttak gjøres i felleskap av lederne på tvers av de aldersbestemte landslagene.

Klager/innvendinger til uttaket rettes NPF v/generalsekretær.

Formelle klager må komme fra klubb, og sendes skriftlig til NPF.